open-index/open-wikipedia-markdown huggingface dataset:
Saviņu

**Saviu Moreira de Oliveira** (, dzimis ), pazīstams kā **Saviņu** (*Savinho*), ir Brazīlijas futbolists, kurš spēlē pussarga pozīcijā un pārstāv Brazīlijas futbola izlasi. Kopš 2024. gada Saviņu spēlē Anglijas Premjerlīgas komandā *[[Manchester City F.C.|Manchester City]]*.

Iepriekš pārstāvējis Brazīlijas komandu *[[Atlético Mineiro]]*. Eiropā pirmais Saviņu klubs bija *[[Troyes AC|Troyes]]*, no kura viņš tika izīrēts Nīderlandes komandai *[[PSV Eindhoven]]* un Spānijas komandai *[[Girona FC|Girona]]*.

Brazīlijas futbola izlases rindās debitējis 2024. gadā. Pārstāvējis izlasi 2024. gada Copa América.

## Sasniegumi
**Atlético Mineiro**

* Brazīlijas A sērija: 2021
* Copa do Brasil: 2021
* Campeonato Mineiro: 2020, 2021, 2022
* Supercopa do Brasil: 2022

**PSV**

* Nīderlandes kauss: 2022—23
* Johan Cruijff Schaal: 2022

**Manchester City**

* FA Community Shield: 2024

## Ārējās saites
Lenī Joro

**Lenī Žans Liks Joro** (, dzimis ) ir franču futbolists, kurš spēlē centra aizsarga pozīcijā. Kopš 2024. gada Joro spēlē Anglijas Premjerlīgas komandā *[[Manchester United FC|Manchester United]]*.

Iepriekš pārstāvējis Francijas 1. līgas komandu *[[Lille OSC|Lille]]*.

## Ārējās saites
Dzenes kalns

**Dzenes kalns** ir pilskalns, kas atrodas Līvānu novada Jersikas pagastā.

Ernests Brastiņš savos ekspedīciju materiālos min, ka Dzenes kalns esot bijis jaunzemnieka Mārtiņa Dāboliņa zemē Līvānu pagastā. Senāk šī zeme esot piederējusi baznīcas draudzei. Tuvējās mājas Donas atrodas puskilometru no Daugavas krasta, tām dienvidos tek strautiņš, saukts par Dzenes grāvi, kas sākas plašajos Krievu purvos. Šai vietā apdzīvojams bijis tikai pats Daugavas krasts, bet ziemeļos tam sākas nepārredzami purvi un meži. Pie dzelzceļa stigas Dzenes grāvī ietek otrs strauts no austrumiem. Šo strautiņu gravu starpā radies 10 m augsts zemes pacēlums. Tā dienvidu gals atgriezts ziemeļu pusē ar grāvjiem un uzbedumiem. Labi redzams vēl plakumam tuvākais uzbedums un grāvis. No pārējiem uzbedumiem atlikuši vairs tikai gali rietumpusē, jo uzbedumu vietas tikušas artas. 20. gadsimta sākumā ticis arts arī kalna plakums. Minētais plakums ir 50 m garš un 35 m plats, pret dienvidiem dažus metrus slīps. Kalna sāni nostāvināti 6 m augstumā. Apkārt pakājei pļavas.

Ieeja vērojama uzbedumu austrumgalā, kur tie atkāpušies no pilskalna sāniem, atstādami vietu vārtiem.

Pilskalna zeme sastāv no stingra māla. Tā kā plakums kādreiz arts, tad mītņu kārta uzglabājusies tikai gar plakuma malām. Trauku atlieku mītņu kārtā samērā maz. Dažus paraugus izdevies atrast tikai pēc ilgākas meklēšanas.

Rietumu sānos rēgojās dziļas bedres no ierakumiem, kuri šeit ierīkoti Pirmajā pasaules karā.

## Atsauces

## Ārējās saites

* Dzenes kalns
Dzirkaļu (Gorku) pilskalns

**Dzirkaļu** jeb **Gorku pilskalns**, arī **Liepu kalns**, ir pilskalns, kas atrodas Rēzeknes novada Kaunatas pagastā. Nelielais pilskalns atrasts, vadoties pēc vietējo iedzīvotāju nostāstiem un pārmeklējot kalnaino Rāznas augstieni. Tas atrodas meža vidū, 8 km uz dienvidaustrumiem no Rāznas ezera. Uz ziemeļrietumiem no pilskalna atrodas Gorku mazmuiža, dienvidrietumos — Černiki, bet puskilometru uz dienvidaustrumiem — Dzierkaļi, kuriem pilskalns pieder.

## Nosaukums
Dzirkaļu tuvumā ļoti bieži atrastas nocietinātas vietas jeb pakales. tāpēc uzskata, ka pilskalna nosaukums cēlies no apvidvārda “dzira” (salīdzinājumā  — 'mežs') un “kalēt” ar nozīmi “sargāt, glabāt”.

Vietējie krievu iedzīvotāji pilskalnu sauc arī par "Lipušku". Kādreiz to sajauc ar 1 km uz austrumiem esošo Lielo Liepukalnu.

## Rakstorojums
Pēc sava ārējā izskata Dzirkaļu kalns ir kraujš kalna stūris, kas ar lēzenu ieleju atdalīts no plašākas augstienes ziemeļrietumos. Šī puse pilskalnam 11 m augsta, lēzena un tāpēc tā nocietināta ar uzbedumiem. Citas puses, ap 40 m augstas un grūtāk kāpjamas; šeit zemju darbi niecīgāki. Ziemeļrietumu sānos kalnam ir divas terases, kas ziemeļos pāriet divos grāvjos un 2 uzbedumos, bet rietumos aplenc kalnu līdz dienvidaustrumu stūrim. Iespējams, ka arī austrumsānam bijušas terases, bet šeit tās nav vairs redzamas. Šķiet ka šī mala Liepu kalnam kādreiz arta. Kalns sastāv no mazauglīgas smilts un tamdēļ aršana, šķietams, nav turpināta.

Pilskalnam trijstūraini apaļš plakums ap 45 metrus garš un 25 metrus plats. Tas apaudzis mežu, mētrām un sūnām.

Mītņu kārta ļoti niecīga. Parastās trauku lauskas nav atrastas.

Šis pilskalns pēc savas iekārtas līdzinājās daudziem citiem mazajiem pilskalniem. Tam ir saglabājusies arī ieejas vieta pāri grāvjiem un uzbedumiem plakuma ziemeļgalā. Tuvākais Liepu kalnam līdzīgais pilskalns ir 7 km uz dienvidiem esošais Ūdrāju pilskalns, tikai ar daudz biezāku mītņu kārtu.

## Atsauces

## Ārējās saites

* Dzirkaļu (Gorku) pilskalns
Edijs Hovs

**Edvards Džons Frenks Hovs** (, dzimis ) ir angļu futbola treneris un bijušais futbolists. Kopš 2021. gada Hovs ir Anglijas Premjerlīgas komandas *[[Newcastle United FC|Newcastle United]]* galvenais treneris.

Kā spēlētājs spēlējis centra aizsarga pozīcijā. Gandrīz visu savu karjeru pavadījis *[[AFC Bournemouth|Bournemouth]]* komandā.

Pēc spēlētāja karjeras beigām kļuvis par *Bournemouth* galveno treneri, vadot komandu līdz 2011. gadam. Vēlāk līdz 2012. gadam vadījis *[[Burnley FC|Burnley]]*, bet tad atgriezies *Bournemouth*. Hova vadībā *Bournemouth* 2015. gadā iekļuva Anglijas Premjerlīgā. Vadījis komandu līdz 2020. gadam, bet 2021. gadā kļuvis par *[[Newcastle United FC|Newcastle United]]* treneri.

## Sasniegumi

### Trenera karjera
**AFC Bournemouth**

* Anglijas čempionāts: 2014—15

## Ārējās saites
Holtona

**Holtonas boro** () ir unitārā pašvaldība ar boro statusu Anglijā, Češīras ceremoniālajā grāfistē. Atrodas grāfistes ziemeļrietumos Mērzi upes krastos, robežojas ziemeļrietumos ar Mērzisaidu, austrumos — ar Voringtonu, bet dienvidos — ar Češīras Rietumiem un Česteru. Dienvidrietumos krastus apskalo Mērzi estuārs. Distrikta administratīvais centrs un lielākā apdzīvotā vieta ir Vidnesa.

## Vēsture
Holtonas boro tagadējās robežās izveidots 1974. gadā kā nemetropoles distrikts, apvienojot līdz tam Lankašīrai piederošos Vidnesas municipālo boro un daļu Vistonas lauku distrikta un Češīrai piederošos Rankornas urbāno distriktu un daļu Rankornas lauku distrikta, un iekļaujot Češīras nemetropoles grāfistē. Distrikts nodēvēts pēc senās Holtonas baronistes, kuras īpašumi pletušies abos Mērzi krastos. 1998. gadā distrikts tika reorganizēts par unitāro pašvaldību.

## Administrācija
Administratīvi unitārās pašvaldības teritoriju veido ārpuspagastu teritorija (*unparished area*), ko pārvalda boro padome, un kas iekļauj Vidnesas ( iedzīvotāji) un Rankornas () pilsētas, kā arī 6 lauku pagasti.

## Atsauces

## Ārējās saites
Skrēteliņi

**Skrēteliņi** (*Aphanes*) ir augu ģints rožu dzimtā, tie ir sastopami Eiropā, Āzijā un Austrālijā. Pētījumi norāda, ka skrēteliņi, iespējams, nav atsevišķa ģints, bet pieder rasaskrēsliņu ģintij (*Alchemilla*). Tie ir slaidi, viengadīgi lakstaugi ar sīkiem, zaļiem līdz dzelteniem ziediem bez ziedlapiņām, kas aug lapu žāklēs.

Latvijā ir sastopama viena suga — lauka skrēteliņš (*Aphanes arvensis*, sinonīms *Alchemilla arvensis*).

## Atsauces

## Ārējās saites
Karisa Jipa

**Karisa Šivena Jipa** (; dzimusi  Bostonā) ir ASV starptautiskā lielmeistare šahā (2019), ASV čempione šahā (2021, 2023), 45. šaha olimpiādes (2024) laureāte.

## Biogrāfija
Piedzimusi ķīniešu emigrantu ģimenē. Šahu sākusi spēlēt sešu gadu vecumā. Strauji progresējusi kā šahiste. 2014. gada 30. augustā desmit gadu vecumā kļuvusi par jaunāko šahisti, kas oficiālā šaha turnīrā uzvarējusi lielmeistaru.

2018. gadā uzvarējusi ASV junioru šaha čempionātā meitenēm un ASV atklātajā šaha čempionātā sievietēm. 2020. gadā atkārtoti uzvarējusi ASV junioru šaha čempionātā meitenēm.

Kopš 2016. gada regulāri piedalījusies ASV sieviešu šaha čempionāta finālos. 2020. gadā šajā turnīrā izcīnījusi sudraba medaļu, bet 2021. un 2023. gadā kļuvusi par uzvarētāju. 2024. gada oktobrī Sentluisā trešo reizi uzvarējusi ASV sieviešu šaha čempionātā.

2021. gadā piedalījusies FIDE Pasaules kausa izcīņā sievietēm pēc izslēgšanas sistēmas, kur 2. kārtā uzvarējusi Ukrainas lielmeistari Natāliju Buksu, bet 3. kārtā zaudējusi Gruzijas lielmeistarei Nanai Dzagnidzei.

2025. gada jūnijā Sentluisā uzvarējusi starptautiskajā lielmeistaru šaha turnīrā *Cairns Cup*. 2025. gada septembrī Samarkandā ierindojusies 20. vietā "FIDE Women's Grand Swiss" turnīrā sievietēm. 2025. gada oktobrī Sentluisā uzvarējusi ASV sieviešu šaha čempionātā. 2026. gada februārī Veikanzē (Nīderlande) ierindojusies 7. vietā *Tata Steel Challengers* šaha turnīrā.

2019. gadā pārstāvējusi ASV sieviešu izlasi Pasaules komandu šaha čempionātā sievietēm.

Karisa Jipa pārstāvējusi ASV sieviešu šaha olimpiādēs:
* 2022. gadā Čennai pie 3. galdiņa (+6, =0, -3).
* 2024. gadā Budapeštā pie 2. galdiņa (+9, =2, -0) un komandu vērtējumā izcīnījusi bronzas medaļu, bet individuālā vērtējumā — zelta medaļu.

Par panākumiem turnīros FIDE 2018. gadā viņai piešķīrusi starptautiskās meistares (WIM), bet 2019. gadā — starptautiskās lielmeistares (WGM) nosaukumu. 2020. gadā saņēmusi arī vīriešu starptautiskā meistara (IM) nosaukumu.

## Atsauces

## Ārējās saites
Kreigs Belamijs

**Kreigs Daglass Belamijs** (; dzimis   Kārdifā) ir Velsas futbola treneris un bijušais futbolists. Spēlējis uzbrucēja pozīcijā, bijis Velsas futbola izlases spēlētājs. Pašlaik ir Velsas izlases galvenais treneris.

## Futbolista karjera
Profesionālo karjeru sāka *[[Norwich City F.C.|Norwich City]]* komandā 1996. gadā. Anglijas Premjerlīgā debitēja *[[Coventry City F.C.|Coventry City]]* sastāvā 2000.—2001. gada sezonā. Vēlāk piecus gadus pārstāvēja *[[Newcastle United F.C.|Newcastle United]]*. 2005. gadā tika izīrēts Skotijas klubam *[[Celtic F.C.|Celtic]]* un kļuva par Skotijas kausa ieguvēju. Karjeras turpinājumā pārstāvēja Anglijas Premjerlīgas klubus *[[Blackburn Rovers F.C.|Blackburn Rovers]]*, *[[Liverpool F.C.|Liverpool]]* un *[[West Ham United F.C.|West Ham United]]*. 2007. gadā *Liverpool* klubam palīdzēja sasniegt UEFA Čempionu līgas finālu. No 2008. līdz 2010. gadam spēlēja *[[Manchester City F.C.|Manchester City]]* rindās, bet 2010.—2011. gada sezonā tika izīrēts Anglijas līgu sistēmā spēlējošajam Velsas klubam *[[Cardiff City F.C.|Cardiff City]]*. Pēc tam uz vienu sezonu atgriezās *Liverpool*. 2012. gadā uzvarēja Anglijas Līgas kausa izcīņā un sasniedza FA kausa finālu. Karjeru noslēdza *Cardiff City* rindās.

Velsas izlasē debitēja  draudzības spēlē pret Jamaiku. Jau savā otrajā spēlē izlases rindās tā paša gada 3. jūnijā pret Maltu guva pirmos vārtus. 2006. gada oktobrī pirmo reizi pildīja izlases kapteiņa pienākumus. 2007. gadā pēc Raiena Gigsa karjeras beigām izlasē Belamijs kļuva par pastāvīgu komandas kapteini. Viņa pēdējā spēle izlasē bija  pret Beļģiju 2014. gada FIFA Pasaules kausa kvalifikācijā. Izlases rindās aizvadījis 78 spēles un guvis 19 vārtus. Viņš ir piedalījies arī  Lielbritānijas olimpiskās izlases sastāvā. 2007. gadā tika atzīts par Velsas gada futbolistu.

## Trenera karjera
Pēc spēlētāja karjeras beigām sāka trenera darbu *[[Cardiff City F.C.|Cardiff City]]* jauniešu akadēmijā kā brīvprātīgais. 2019. gadā kļuva par Beļģijas kluba *[[RSC Anderlecht|Anderlecht]]* U-21 komandas treneri. Vēlāk strādāja par trenera asistentu kluba pirmajā komandā, kad galvenais treneris bija Vensāns Kompanī, ar ko abi bija spēlējuši kopā *[[Manchester City F.C.|Manchester City]]* rindās. 2021. gada septembrī darbu *Anderlecht* atstāja mentālu veselības problēmu dēļ. 2022. gada jūlijā atkal kļuva par Kompanī asistentu jau *[[Burnley FC|Burnley]]* klubā. 2024. gada maijā, kad Kompanī atstāja *Burnley*, lai kļūtu par Minhenes "Bayern" galveno treneri, Belamiju iecēla par pagaidu galveno treneri.

 Belamijs tika apstiprināts par Velsas izlases galveno treneri.

## Atsauces

## Ārējās saites
Vidnesa

**Vidnesa** (; ) ir pilsēta Anglijā, Češīras ceremoniālajā grāfistē, Holtonas unitārās pašvaldības administratīvais centrs un lielākā apdzīvotā vieta. Atrodas grāfistes ziemeļrietumos Mērzi upes ziemeļu krastā  no grāfistes galvenās pilsētas Česteras un  no valsts galvaspilsētas Londonas.

## Vēsture
Līdz 19. gadsimta vidum Vidnesa bija neliels ciems Lankašīras dienvidos Mērzi krastā. 1847. gadā ķīmiķis un industriālists Džons Hačinsons Spaika salā uzbūvēja ķīmisko ražotni. Vidnesa ātri kļuva par ķīmiskās rūpniecības centru; tā piesaistīja darbaspēku galvenokārt no Īrijas, Polijas, Lietuvas un Velsas. Pilsētas rūpnieciskā un transporta infrastruktūra strauji attīstījās, bet tas saistījās ar ievērojamu vides piesārņojumu. 1888. gadā Vidnesu raksturoja kā «netīrāko, drūmāko un visdepresīvāko Anglijas pilsētu», bet 1905. gadā — kā «indīgo elles pilsētu». Mūsdienās daļa ķīmiskās rūpniecības uzņēmumu slēgti un pilsēta pārorientējas uz pakalpojumu industriju.

## Atsauces

## Ārējās saites
Džo Viloks

**Džozefs Džordžs Viloks** (, dzimis ) ir angļu futbolists, kurš spēlē pussarga pozīcijā. Kopš 2021. gada Viloks spēlē Anglijas Premjerlīgas komandā *[[Newcastle United FC|Newcastle United]]*.

Savu karjeru iesācis Anglijas komandā *[[Arsenal FC|Arsenal]]*.

## Sasniegumi
**Arsenal**

* FA kauss: 2019—20
* FA Community Shield: 2017, 2020

**Newcastle United**
*Anglijas Līgas kauss: 2024–25
## Atsauces

## Ārējās saites
Ibrahims Sangarē

**Ibrahims Sangarē** (, dzimis ) ir Kotdivuāras futbolists, kurš spēlē pussarga pozīcijā un pārstāv Kotdivuāras futbola izlasi. Kopš 2023. gada Sangarē spēlē Anglijas Premjerlīgas komandā *[[Nottingham Forest]]*.

Iepriekš spēlējis Francijas komandā *[[Toulouse FC|Toulouse]]* un Nīderlandes komandā *[[PSV Eindhoven]]*.

Kotdivuāras futbola izlases rindās debitējis 2015. gadā. Ar izlasi uzvarējis 2023. gada Āfrikas Nāciju kausā. Pārstāvējis izlasi arī 2019., 2021. gada Āfrikas Nāciju kausā.

## Sasniegumi
**PSV**

* Nīderlandes kauss: 2021–22, 2022–23
* Johan Cruijff Schaal: 2021, 2022, 2023

**Kotdivuāra**

* Āfrikas Nāciju kauss: 2023

## Ārējās saites
Rankorna

**Rankorna** () ir industriāla un ostas pilsēta Anglijā, Češīras ceremoniālajā grāfistē, Holtonas unitārās pašvaldības otra lielākā apdzīvotā vieta. Atrodas grāfistes ziemeļrietumos Mērzi upes dienvidu krastā  no grāfistes galvenās pilsētas Česteras un  no valsts galvaspilsētas Londonas.

## Vēsture
Tiek uzskatīts, ka apdzīvoto vietu 915. gadā kā nocietunātu apmetni pret vikingu iebrukumiem dibinājusi Mersijas valdniece Etelfleda. Vēstures avotos tā pirmoreiz minēta Anglosakšu hronikā kā *Rumcofan* — nosaukums cēlies no senangļu valodas *rúm* un *cofa* — ‘plaša ala vai līcis’. Pēc normaņu iekarojuma Rankorna nonāca Holtonas baronistē un 1070. gados uzcelta Holtonas pils. 1115. gadā dibināta augustīniešu priorija, kas 1391. gadā paaugstināta abatijas statusā, bet 1536. gadā likvidēta. 

Līdz Anglijas rūpnieciskajai revolūcijai Rankorna bija neliels ciems ar baznīcu. 18. gadsimtā tika ierīkota kuģojamā Mērzi un Irvelas navigācija un sāka attīstīties Rankornas osta. Augošajā pilsētā attīstījās kuģubūve, ķīmiskā rūpniecība, ādu apstrāde un smilšakmens raktuves. 18. gadsimta beigās un 19. gadsimta sākumā Rankorna bija slavena kā sālsūdens ārstnieciskais kūrorts. 1868. uzbūvēts pirmais dzelzceļa tilts pār Mērzi, kas nodrošināja tiešu satiksmi ar Liverpūli, bet automobiļu transporta tilts uzbūvēts 1905. gadā. 19. gadsimta beigās Rankorna kļuva par industrializētu un stipri piesārņotu pilsētu. 20. gadsimta otrajā pusē ādu miecēšanas uzņēmumi tika slēgti un saruka arī ķīmiskā rūpniecība, kā rezultātā ekoloģiskā situācija pulsētā uzlabojās. No 1963. gada Rankorna tika iekļauta «Jauno pilsētu» attīstības programmā, paredzot jaunu pilsētas plānojumu un tā attīstību līdz 90 tūkstošiem iedzīvotāju.

## Atsauces

## Ārējās saites
Bītldžūss Bītldžūss

**"Bītldžūss Bītldžūss"** () ir 2024. gada ASV šausmu kinokomēdija, kas ir turpinājums 1989. gada filmai "Bītldžūss". Filmas režisors ir Tims Bērtons. Filmā galvenās lomas atveido Maikls Kītons, Vinona Raidere, Ketrina O'Hāra, Džastins Terū, Monika Belluči, Dženna Ortega un Vilems Defo.

Filma stāsta par Dīcu ģimeni, kas pēc negaidītas traģēdijas atgriežas mājās Vinterriverā. Lidijas (Raidere) dzīve, ko joprojām vajā Bītldžūss (Kītons), apgriežas kājām gaisā, kad viņas meita Astrīda (Ortega) nejauši atver portālu uz viņsauli.

Filmas "Bītldžūss Bītldžūss" pirmizrāde notika  81. Venēcijas kinofestivālā. Latvijā filmas pirmizrāde notika  un to izplatīja *[[Warner Bros. Pictures]]*. Filma saņēma pozitīvas kritiķu atsauksmes un bija finansiāli veiksmīga, nopelnot vairāk nekā 451 miljonu ASV dolāru.

## Atsauces

## Ārējās saites
Morgans Gibss-Vaits

**Morgans Entonijs Gibss-Vaits** (, dzimis ) ir angļu futbolists, kurš spēlē pussarga pozīcijā un pārstāv Anglijas futbola izlasi. Kopš 2022. gada Gibss-Vaits spēlē Anglijas Premjerlīgas komandā *[[Nottingham Forest]]*.

Karjeru sācis *[[Wolverhampton Wanderers]]* komandā, kur pavadījis no 2017. līdz 2022. gadam. Ticis izīrēts *[[Swansea City A.F.C.|Swansea City]]* un *[[Sheffield United F.C.|Sheffield United]]*.

Anglijas futbola izlases rindās debitējis 2024. gadā.

## Sasniegumi
**Wolverhampton Wanderers**

* Anglijas čempionāts: 2017—18

**Anglija U17**

* FIFA U-17 Pasaules kauss: 2017

**Anglija U21**

* UEFA Eiropas U-21 čempionāts: 2023

## Ārējās saites
Villī Bolī

**Villī Arno Zobo Bolī** () ir Kotdivuāras futbolists, kurš spēlē centra aizsarga pozīcijā un pārstāv Kotdivuāras futbola izlasi. Kopš 2022. gada Bolī spēlē Anglijas Premjerlīgas komandā *[[Wolverhampton Wanderers]]*.

Iepriekš pārstāvējis Francijas komandu *[[AJ Auxerre|Auxerre]]*, Portugāles komandas *[[SC Braga|Braga]]* un *[[FC Porto|Porto]]*, kā arī Anglijas komandu *[[Wolverhampton Wanderers]]*.

Kotdivuāras futbola izlases rindās debitējis 2020. gadā. Ar izlasi uzvarējis 2023. gada Āfrikas Nāciju kausā. Pārstāvējis izlasi arī 2021. gada Āfrikas Nāciju kausā.

## Sasniegumi
**Braga**

* Portugāles kauss futbolā: 2015—16

**Wolverhampton Wanderers**

* Anglijas čempionāts: 2017—18

**Kotdivuāra**

* Āfrikas Nāciju kauss: 2023

## Ārējās saites
Šons Daičs

**Šons Marks Daičs** (, dzimis ) ir angļu futbola treneris un bijušais futbolists, aizsargs. Vadījis Anglijas klubus *[[Watford FC|Watford]]*, *[[Burnley FC|Burnley]]* un *[[Everton FC|Everton]]*. No 2025. gada oktobra līdz 2026. februārim bija Anglijas Premjerlīgas kluba *[[Notingemas "Forest"|Nottingham Forest]]* galvenais treneris.

## Futbolista karjera
Kā spēlētājs spēlējis centra aizsarga pozīcijā. No 1990. līdz 1997. gadam pārstāvējis *[[Chesterfield F.C.|Chesterfield]]* komandu. Vēlāk spēlējis arī *[[Bristol City FC|Bristol City]]*, *[[Luton Town F.C.|Luton Town]]*, *[[Millwall FC|Millwall]]*, *[[Watford FC|Watford]]* un *[[Northampton Town FC|Northampton Town]]*.

## Trenera karjera
2011.—2012. gada sezonā bijis *Watford* komandas galvenais treneris. Vēlāk Daičs kļuva par *[[Burnley FC|Burnley]]* treneri. 2013.—2014. un 2015.—2016. gada sezonā komanda viņa vadībā iekļuva Anglijas Premjerlīgā. Labāko rezultātu *Burnley* komanda Daiča vadībā sasniedza 2017.—2018. gada sezonā, finišējot 7. vietā un aizvedot komandu līdz Eirokausiem pirmo reizi kopš 1967. gada. 2022. gadā Daičs tika atlaists. Nākamajā gadā kļuvis par *[[Everton FC|Everton]]* treneri.

2025. gada 9. janvārī Everton klubs atlaida Daiču no galvenā trenera amata pēc vājiem sezonas rezultātiem. Līdz viņa atlaišanai Everton bija tikai vienu punktu virs izkrišanas zonas, 2024—2025. gada sezonā uzvarot tikai trīs no pēdējām deviņpadsmit spēlēm, līdz 9. janvārim.

 Daičs tika apstiprināts par Notingemas "Forest" galveno treneri. Pēc mazāk nekā četriem mēnešiem viņu atbrīvoja no amata.

## Sasniegumi

### Spēlētāja karjera
**Millwall**

* Anglijas futbola līga Otrā divīzija: 2000—01

### Trenera karjera
**Burnley**

* Anglijas futbola čempionāts: 2015—16

## Atsauces

## Ārējās saites
Odisejs Vlahodims

**Odisejs Vlahodims** (, dzimis ) ir Grieķijas futbolists, kurš spēlē vārtsarga pozīcijā un pārstāv Grieķijas futbola izlasi. Kopš 2025. gada Vlahodims spēlē Spānijas *[[La Liga]]* komandā *[[Sevilla FC|Sevilla]]*, kas viņu īrē no Anglijas komandas *[[Newcastle United FC|Newcastle United]]*.

Savu karjeru sācis Vācijas komandā *[[VfB Stuttgart]]*. Vēlāk spēlējis Grieķijas komandā *[[Panathinaikos F.C.|Panathinaikos]]* un Portugāles komandā *[[SL Benfica|Benfica]]*, kur viņš piecās sezonās izcīnīja divus Portugāles Premjerlīgas čempionu titulus. Pārstāvējis arī Anglijas komandu *[[Nottingham Forest]]*.

Pārstāvējis Vācijas jauniešu futbola izlases. Grieķijas futbola izlases rindās debitējis 2018. gadā.

## Sasniegumi
**Benfica**

* Portugāles Premjerlīga: 2018–19, 2022–23
* Supertaça Cândido de Oliveira: 2019, 2023

**Vācija U21**

* UEFA Eiropas U-21 čempionāts: 2017

## Ārējās saites
Alekss Makārtijs

**Alekss Saimons Makārtijs** (, dzimis ) ir angļu futbolists, kurš spēlē vārtsarga pozīcijā. Kopš 2016. gada Makārtijs spēlē Anglijas Premjerlīgas komandā *[[Southampton FC|Southampton]]*.

Iepriekš pārstāvējis tādas komandas kā *[[Reading FC|Reading]]*, *[[Yeovil Town FC|Yeovil Town]]*, *[[Leeds United F.C.|Leeds United]]*, *[[Ipswich Town FC|Ipswich Town]]*, *[[Queens Park Rangers FC|Queens Park Rangers]]* un *[[Crystal Palace FC|Crystal Palace]]*.

2018. gadā aizvadījis vienu spēli Anglijas futbola izlases rindās.

## Ārējās saites
Kails Volkers-Pīterss

**Kails Leonarduss Volkers-Pīterss** (, dzimis ) ir angļu futbolists, kurš spēlē aizsarga pozīcijā. Kopš 2025. gada Volkers-Pīterss pārstāv Anglijas Premjerlīgas komandu *[[West Ham United FC|West Ham United]]*.

Iepriekš spēlējis *[[Tottenham Hotspur F.C.|Tottenham Hotspur]]* un *[[Southampton FC|Southampton]]* komandās.

2022. gadā debitējis Anglijas futbola izlasē.

## Ārējās saites
Voringtona (boro)

**Voringtonas boro** () ir unitārā pašvaldība ar boro statusu Anglijā, Češīras ceremoniālajā grāfistē. Atrodas grāfistes ziemeļos Mērzi upes krastos, robežojas ziemeļrietumos ar Mērzisaidu, ziemeļaustrumos — ar Lielo Mančestru, dienvidaustrumos — ar Češīras Austrumiem, dienvidos — ar Češīras Rietumiem un Česteru, bet dienvidrietumos — ar Holtonu. Distrikta administratīvais centrs un lielākā apdzīvotā vieta ir Voringtona.

## Vēsture
Voringtonas boro tagadējās robežās izveidots 1974. gadā kā nemetropoles distrikts, apvienojot līdz tam Lankašīrai piederošos un Voringtonas grāfistes boro, daļu Golbornas urbānā distrikta, Voringtonas lauku distriktu un daļu Vistonas lauku distrikta, kā arī Češīrai piederošos Limas urbāno distriktu un daļu Rankornas lauku distrikta, un iekļaujot Češīras nemetropoles grāfistē. 1998. gadā distrikts tika reorganizēts par unitāro pašvaldību.

## Administrācija
Administratīvi unitārās pašvaldības teritoriju veido ārpuspagastu teritorija (*unparished area*), ko pārvalda boro padome, un kas iekļauj Voringtonas pilsētas centrālo daļu ( iedzīvotāji), Birčvudas () pagasta līmeņa pilsēta, kā arī 17 pagasti, daļa no kuriem veido Voringtonas urbāno teritoriju.

## Atsauces

## Ārējās saites
Jukinari Sugavara

**Jukinari Sugavara** (, dzimis ) ir japāņu futbolists, kurš spēlē labās malas aizsarga pozīcijā un pārstāv Japānas futbola izlasi. Kopš 2024. gada Sugavara spēlē Anglijas Premjerlīgas komandā *[[Southampton FC|Southampton]]*.

Iepriekš pārstāvējis Japānas komandu *[[Nagoya Grampus]]* un Nīderlandes komandu *[[AZ Alkmaar]]*.

Japānas futbola izlases rindās debitējis 2020. gadā. Pārstāvējis izlasi 2023. gada Āzijas kausā.

## Ārējās saites
Aleksandrs Gorbunovs

**Aleksandrs Gorbunovs** (*Александр Владимирович Горбунов*, dzimis ) ir Krievijas kosmonauts, inženieris.

## Bērnība un izglītība
Aleksandrs Gorbunovs piedzima Kurskas apgabala Žeļeznogorska.

2008. gadā Gorbunovs iestājās Maskavas aviācijas institūtā, ko pabeidza 2014. gadā specialitātē "Kosmiskie lidaparāti un dzinējbloki", iegūstot inženiera kvalifikāciju.

## Darba gaitas
2012. gada oktobrī Aleksandrs Gorbunovs sāka strādāt par tehniķi uzņēmumā *[[RKK Energija]]*.
2014. gada 31. martā viņu paaugstināja par inženieri.

## Kosmonauta karjera
2018. gada 10. augustā Aleksandrs Gorbunovs tika uzņemts par kosmonauta kandidātu Gagarina Kosmonautu sagatavošanas centra kosmonautu grupā.
2019. gada 30. augustā viņš sekmīgi nokārtoja eksāmenu, iegūstot nirēja kvalifikāciju.
Pēc kosmonautu vispārējo sagatavošanas kursa pabeigšanas 2020. gada 2. decembrī viņam piešķīra kvalifikāciju "kosmonauts izmēģinātājs".

2022. gada 20. janvārī Aleksandrs Gorbunovs tika apstiprināts SKS 72. ekspedīcijas pamatapkalpē.
2024. gada 31. janvārī *[[NASA]]* paziņoja par Gorbunova apstiprināšanu kosmosa kuģa *Crew-9* pamatapkalpē.

Aleksandra Gorbunova pirmais kosmiskais lidojums sākās 2024. gada 28. septembrī, ar kosmosa kuģi *[[SpaceX Crew-9]]* dodoties uz Starptautisko kosmosa staciju (SKS). Viņš bija 72. ekspedīcijas lidojuma inženieris. Uz zemes atgriezās 2025. gada 18. martā.

## Kosmisko lidojumu kopsavilkums

## Ārējās saites

*  ГОРБУНОВ Александр Владимирович ФГБУ "НИИ ЦПК имени Ю.А.Гагарина", 
* Александр Владимирович Горбунов astronaut.ru,
Goveiku pilskalns

**Goveiku pilskalns** atrodas Ludzas novada Ņukšu pagastā. Ap Rāznas ezeru ir augstākais Latgales augstienes apvidus, kas atrodas vairāk par 250 m virs jūras līmeņa. Šīs augstienes bijušas pirmās, kurās apmeties cilvēks, kad citur vēl bija mikli un dzīvošanai nederīgi apstākļi. Tāpēc, jo tuvāk Rāznai, jo vecāki pilskalni sastopami.

Pie šādiem vecākiem pilskalniem nākas pieskaitīt arī Goveiku Augsto kalnu. Tas atrodas 12 km uz ziemeļaustrumiem no Rāznas ezera, kalnainā apkārtnē, Ņukšu pagasta Gaveiku ciema zemē. Tas ir savrups kalns, kas ap 30 m paceļas pāri apkārtējiem laukiem. Goveiku ciems stāv minētajam kalnam puskilometru uz dienvidrietumiem, bet tikpat tālu uz ziemeļrietumiem atrodas Rutku ciems.

No dabas šim pilskalnam bijuši krauji tikai dienvidu un rietumu sāni, varbūt arī kāda daļa austrumos. Citos sānos bija vajadzīgi mākslīgi zemes darbi terašu veidā. No šīm terasēm maz kas atlicis, jo kalna virsa un lēzenākie sāni kādreiz noarti. Tikai ziemeļu galā redzama senās terases vieta.

Kalna plakums ap 50 m garš un aptuveni 40 m plats, stūraini apaļš. Tas pret ziemeļpusi krītas 4—5 m.

Pilskalna zeme — akmeņaina smilts. Plakumā tā pārvērtusies bagātā mītņu kārtā. Šīs mītņu kārtas biezums dažās vietās sniedzas līdz metra dziļumam, bet citur tā noarta plānāka un sajaukta ar augsni. Plašāk šā pilskalna mītņu kārtu pētījis profesors Francis Balodis 1926. gada vasaras darbos. Starp atradumiem pārsvarā trauku lauskas, kuras piederot dažādiem laikmetiem. Vecākās lauskas pēc F. Baloža domām piederot bronzas laikmetam, bet jaunākās norādot uz dzelzs laikmetu.

Šis pilskalns bijis apdzīvots ilgākus laikus kā visai izdevīga dzīves un varbūt pat pārvaldības vieta.

## Atsauces

## Ārējās saites

* Goveiku pilskalns
Himna (novele)

"**Himna**" () ir krievu izcelsmes amerikāņu rakstnieces Ainas Rendas novele. Tā sarakstīta 1937. gadā un tika izdota 1938. gadā Lielbritānijā. Latvijā izdota 2014. gadā, tulkojis Ilmārs Šlāpins.

Novele ir sarakstīta dienasgrāmatas formā, primitīvā valodā ar ierobežotu vārdu krājumu. Sižets norisinās regresējušā, distopiskā nākotnē, kurā tiek uzmanīgi plānota tehnoloģiskā attīstība, no valodas ir pazudis vārds "es", un ir aizliegts jebkas, kas izceļ vienu cilvēku starp citiem. Galvenais varonis, kuru sauc Vienlīdzība 7-2521, sāk dumpoties pret sabiedrību, veicot zinātniskus pētījumus. Kad viņa rīcība tiek atklāta, viņš aizbēg uz mežu ar savu mīļoto sievieti vārdā Brīvība 5-3000. Kopā viņi plāno dibināt jaunu sabiedrību, kura ir balstīta uz individuālismu.

Renda šo stāstu sākotnēji iztēlojās kā lugu, taču vēlāk apsvēra sarakstīt publicēšanai literārajos žurnālos. Literārā aģenta rekomendācijas dēļ manuskripts tika iesniegts izdevniecībā kā novele.

Noveli publicēja angļu izdevniecība *Cassell* 1938. gadā. Tā tika izdota ASV 1946. gadā tikai pēc tam, kad Rendas nākamais romāns "Avots" (*The Fountainhead*) kļuva par bestselleru. Sagatavojot tekstu ASV izdevumam, Renda veica vairākus labojumus, pārsvarā svītrojot un īsinot visu, kas traucēja uztvert grāmatā pausto ideju.

## Atsauces
Alise Lī

**Alise Teresa Lī** (; dzimusi  Mineapolisā) ir ASV starptautiskā lielmeistare šahā (2023), 45. šaha olimpiādes (2024) laureāte.

## Biogrāfija
Šahu sākusi spēlēt sešu gadu vecumā. Trīs reizes uzvarējusi Pasaules jauniešu šaha čempionātos meitenēm (2019. gadā U10 vecuma grupā; 2020. un 2021. gadā U12 vecuma grupā). 2021. gadā uzvarējusi Pasaules jauniešu ātrā šaha čempionātā meiteņu U12 vecuma grupā. Divas reizes pēc kārtas uzvarējusi ASV junioru šaha čempionātos meitenēm (2023, 2024).

Kopš 2021. gada regulāri piedalījusies ASV sieviešu šaha čempionāta finālos. 2023. gadā šajā turnīrā izcīnījusi bronzas medaļu. 2024. gada oktobrī Sentluisā izcīnījusi 3. vietu ASV sieviešu šaha čempionātā.

2023. gadā pārstāvējusi ASV sieviešu izlasi Pasaules komandu šaha čempionātā sievietēm un izcīnījusi individuālo zelta medaļu pie 1. galdiņa.

2024. gada jūnijā Sentluisā dalījusi 7.—8. vietu starptautiskajā lielmeistaru šaha turnīrā *Cairns Cup*. 2025. gada jūnijā Sentluisā izcīnījusi 2. vietu starptautiskajā lielmeistaru šaha turnīrā *Cairns Cup*. 2025. gada oktobrī Sentluisā izcīnījusi 4. vietu ASV sieviešu šaha čempionātā.

Alise Lī pārstāvējusi ASV sieviešu šaha olimpiādē:
* 2024. gadā Budapeštā pie 4. galdiņa (+6, =4, -0) un komandu vērtējumā izcīnījusi bronzas medaļu, bet individuālā vērtējumā — sudraba medaļu.

Par panākumiem turnīros FIDE 2021. gadā viņai piešķīrusi starptautiskās meistares (WIM), bet 2023. gadā — starptautiskās lielmeistares (WGM) nosaukumu. 2023. gadā saņēmusi arī vīriešu starptautiskā meistara (IM) nosaukumu.

## Atsauces

## Ārējās saites
Vārnkājas

**Vārnkājas** (*Comarum*) ir rožu apakšdzimtas ģints. Tajā ir klasificēta viena vai divas sugas:

* Purva vārnkāja (*Comarum palustre*)
* *Comarum salesowianum* — dažreiz klasificēta monotipiskajā ģintī *Farinopsis*.

## Atsauces

## Ārējās saites
Voringtona

**Voringtona** (; ) ir industriāla pilsēta Anglijā, Češīras ceremoniālajā grāfistē, Voringtonas unitārās pašvaldības administratīvais centrs un lielākā apdzīvotā vieta. Atrodas grāfistes ziemeļos Mērzi upes krastos  no grāfistes galvenās pilsētas Česteras un  no valsts galvaspilsētas Londonas.

## Vēsture

Apdzīvota vieta ērtajā Mērzi šķērsošanas vietā pastāvējusi vismaz kopš romiešu laikiem. Pirms normaņu iekarojuma pilsēta bija kiligundas centrs un bija zināma kā *Weringtun*. Pastardienas grāmatā 1086. gadā minēta kā *Wallintun*. Viduslaikos Voringtona attīstījās kā tirgus pilsēta; pirmās vēsturiskā liecības par tiltu pār Mērzi ir no 1285. gada.

Strauja pilsētas attīstība sākās Anglijas rūpnieciskās revolūcijas laikā, sevišķi pēc tam, kad 18. gadsimtā Mērzi tika pārveidota par kuģojamu upi. Pilsētā attīstījās metālapstrāde, tekstilindustrija, ādu apstrāde, alus brūvēšana, kā arī ķīmiskā rūpniecība. 

1968. gadā Voringtona tika iekļauta «Jauno pilsētu» attīstības programmā. Jaunuzbūvētajos pilsētas rajonos izmitināja Liverpūles un Mančestras iedzīvotājus no šo pilsētu graustu rajoniem.

## Atsauces

## Ārējās saites
Bens Breretons Diass

**Bendžamins Entonijs Breretons** (, dzimis ), pazīstams kā **Bens Breretons Diass** (*Ben Brereton Díaz*), ir Anglijā dzimis Čīles futbolists, kurš spēlē uzbrucēja pozīcijā un pārstāv Čīles futbola izlasi. Kopš 2025. gada Diass spēlē Anglijas čempionāta komandā *[[Sheffield United F.C.|Sheffield United]]*, kas viņu īrē no *[[Southampton FC|Southampton]]*.

Iepriekš pārstāvējis Anglijas komandas *[[Nottingham Forest]]*, *[[Blackburn Rovers]]* un *[[Sheffield United F.C.|Sheffield United]]*, kā arī Spānijas komandu *[[Villarreal CF|Villarreal]]*.

Čīles futbola izlases rindās debitējis 2021. gadā. Pārstāvējis izlasi 2021. un 2024. gada Copa América.

## Ārējās saites
Pape Matars Sārs

**Pape Matars Sārs** (, dzimis ) ir Senegālas futbolists, kurš spēlē pussarga pozīcijā un pārstāv Senegālas futbola izlasi. Kopš 2021. gada Sārs spēlē Anglijas Premjerlīgas komandā *[[Tottenham Hotspur F.C.|Tottenham Hotspur]]*.

Iepriekš spēlējis Francijas komandā *[[FC Metz|Metz]]*.

Senegālas futbola izlases rindās debitējis 2021. gadā. Ar izlasi uzvarējis 2021. gada Āfrikas Nāciju kausā. Pārstāvējis izlasi arī 2022. gada FIFA Pasaules kausā un 2023. gada Āfrikas Nāciju kausā.

## Sasniegumi
**Tottenham Hotspur F.C.**
* UEFA kauss: 2024–25
**Senegāla**

* Āfrikas Nāciju kauss: 2021, 2025
## Atsauces

## Ārējās saites
Jergens Strands Larsens

**Jergens Strands Larsens** (, dzimis ) ir norvēģu futbolists, kurš spēlē uzbrucēja pozīcijā un pārstāv Norvēģijas futbola izlasi. Kopš 2026. gada Larsens spēlē Anglijas Premjerlīgas komandā *[[Crystal Palace FC|Crystal Palace]]*.

Iepriekš spēlējis Norvēģijas komandā *[[Sarpsborg 08 FF|Sarpsborg 08]]*, Nīderlandes komandā *[[FC Groningen|Groningen]]*, Spānijas komandā *[[Celta de Vigo|Celta Vigo]]* un Anglijas komandā *[[Wolverhampton Wanderers]]*.

Norvēģijas futbola izlases rindās debitējis 2020. gadā.

## Ārējās saites
Blagoja Milevskis

**Blagoja "Bobi" Milevskis-Kičejecs** (; dzimis  Skopjē) ir maķedoniešu futbola treneris un bijušais futbolists. Spēlējis centra aizsarga pozīcijā. Kopš 2021. gada augusta ir Ziemeļmaķedonijas izlases galvenais treneris.

## Karjera
Spēlētāja karjeru sāka Belgradas "Crvena Zvezda", spēlējis Grieķijas klubos *[[Iraklis Thessaloniki F.C.|Iraklis]]*, *[[Trikala F.C.|Trikala]]* un *[[Paniliakos F.C.|Paniliakos]]*. Pārstāvot Slovēnijas komandu *[[NK Maribor]]*, kļuvis par Slovēnijas kausa ieguvēju, spēlējis arī Izraēlas klubā *[[F.C. Ashdod|Ashdod]]*. *[[FK Makedonija G.P.]]* rindās 2009. gadā kļuva par Maķedonijas Pirmās līgas čempionu. Spēlējis arī *[[FK Pobeda|Pobeda]]*, *[[FK Cementarnica 55|Cementarnica]]* un *[[FK Vardar|Vardar]]*. 1998. gadā aizvadījis vienu spēli Maķedonijas izlasē — draudzības spēli pret Ēģipti.

Pēc spēlētāja karjeras beigām kļuva par treneri. Sākumā bija asistents Skopjes klubā *Vardar*, vēlāk kļuva par galveno treneri. 2013. gadā ar to uzvarēja Maķedonijas līgā. No 2014. līdz 2018. gadam vadīja Maķedonijas U-21 izlasi. 2018. gadā neilgu laiku strādāja Izraēlā, vadot savu bijušo klubu *Ashdod*. Pēc atgriešanās dzimtenē atkal uzņēmās U-21 izlases vadību. 2021. gada 1. augustā kļuva par Ziemeļmaķedonijas izlases galveno treneri.

## Atsauces

## Ārējās saites
Māriuss Volfs

**Māriuss Volfs** (, dzimis ) ir Vācijas futbolists, kurš spēlē aizsarga pozīcijā un pārstāv Vācijas futbola izlasi. Kopš 2024. gada Volfs spēlē Vācijas Bundeslīgas komandā *[[FC Augsburg]]*.

Iepriekš spēlējis *[[TSV 1860 Munich|1860 Munich]]*, *[[Hannover 96]]*, *[[Eintracht Frankfurt]]*, *[[Borussia Dortmund]]*, *[[Hertha BSC]]* un *[[1. FC Köln]]* komandās.

Vācijas futbola izlases rindās debitējis 2023. gadā.

## Sasniegumi
**Eintracht Frankfurt**

* Vācijas kauss: 2017–18

**Borussia Dortmund**

* DFL-Supercup: 2019

## Ārējās saites
Matejs Kovāržs

**Matejs Kovāržs** (, dzimis ) ir čehu futbolists, kurš spēlē vārtsarga pozīcijā un pārstāv Čehijas futbola izlasi. Kopš 2026. gada Kovāržs spēlē Nīderlandes *[[Eredivisie]]* komandā *[[PSV Eindhoven]]*.

Savu karjeru sācis Anglijas Premjerlīgas kluba *[[Manchester United FC|Manchester United]]* sistēmā. Ticis izīrēts Anglijas komandām *[[Swindon Town FC|Swindon Town]]* un *[[Burton Albion F.C.|Burton Albion]]*, kā arī Čehijas komandai *[[AC Sparta Prague|Sparta Prague]]*. Ar Leverkūzenes "Bayer" 2024. gadā uzvarējis Vācijas Bundeslīgā, kā arī ieguvis Vācijas kausu.

Čehijas futbola izlases rindās debitējis 2024. gadā. Pārstāvējis izlasi 2024. gada Eiropas čempionātā.

## Sasniegumi
**Sparta Prague**

* Čehijas 1. līga: 2022—23

**Bayer Leverkusen**

* Vācijas Bundeslīga: 2023—24
* Vācijas kauss: 2023—24
* Vācijas Superkauss: 2024

**PSV**

* Johan Cruijff Schaal: 2025

## Ārējās saites
Amīns Adli

**Amīns Adli** (, dzimis ) ir Marokas futbolists, kurš spēlē pussarga vai uzbrucēja pozīcija un pārstāv Marokas futbola izlasi. Kopš 2025. gada Adli spēlē Anglijas Premjerlīgas komandā *[[AFC Bournemouth|Bournemouth]]*.

Iepriekš pārstāvējis Francijas komandu *[[Toulouse FC|Toulouse]]*. Ar Leverkūzenes "Bayer" 2024. gadā uzvarējis Vācijas Bundeslīgā, kā arī ieguvis Vācijas kausu.

Marokas futbola izlases rindās debitējis 2023. gadā. Pārstāvējis izlasi 2023. gada Āfrikas Nāciju kausā.

## Sasniegumi
**Bayer Leverkusen**
* Vācijas Bundeslīga: 2023—24
* Vācijas kauss: 2023—24
* Vācijas Superkauss: 2024

## Ārējās saites
Viktors Bonifeiss

**Viktors Oko Bonifeiss** (, dzimis ) ir Nigērijas futbolists, kurš spēlē uzbrucēja pozīcijā un pārstāv Nigērijas futbola izlasi. Kopš 2025. gada Bonifeiss spēlē Vācijas Bundeslīgas komandā Brēmenes "Werder", kas viņu īrē no Leverkūzenes "Bayer".

2020. un 2021. gadā ar *[[FK Bodø/Glimt|Bodø/Glimt]]* kļuvis par Norvēģijas čempionu. No 2022. līdz 2023. gadam spēlējis Beļģijas komandā *[[Royale Union Saint-Gilloise|Union Saint-Gilloise]]*. 2023. gadā pievienojies Leverkūzenes "Bayer" komandai. Savā pirmajā sezonā uzvarējis Vācijas Bundeslīgā, kā arī ieguvis Vācijas kausu. Ar 14 vārtiem viņš kļuva par komandas rezultatīvāko spēlētāju Bundeslīgā.

Nigērijas futbola izlases rindās debitējis 2023. gadā.

## Sasniegumi
**Bodø/Glimt**

* Eliteserien: 2020, 2021
**Bayer Leverkusen**
* Vācijas Bundeslīga: 2023—24
* Vācijas kauss: 2023—24
* Vācijas Superkauss: 2024

## Ārējās saites
Maikls Olise

**Maikls Akpovijs Olise** (, dzimis ) ir Anglijā dzimis Francijas futbolists, kurš spēlē pussarga pozīcijā un pārstāv Francijas futbola izlasi. Kopš 2024. gada Olise spēlē Vācijas Bundeslīgas komandā Minhenes "Bayern".

Iepriekš spēlējis Anglijas komandās *[[Reading FC|Reading]]* un *[[Crystal Palace FC|Crystal Palace]]*.

Olise ir dzimis Anglijā nigēriešu tēvam un franču-alžīriešu izcelsmes mātei. Pārstāvējis Francijas jauniešu izlases. 2024. gadā debitējis Francijas futbola izlases rindās. Pārstāvējis izlasi 2024. gada vasaras olimpiskajās spēlēs.

## Sasniegumi
**Bayern München**

* Vācijas Bundeslīga: 2024–25
**Francija**

* Vasaras olimpiskās spēles sudraba medaļa: 2024
* UEFA Nāciju līga trešā vieta:2024—2025

## Atsauces

## Ārējās saites
Ģedušu pilskalns

**Ģedušu pilskalns** atrodas Līvānu novada Turku pagastā. Tā ziemeļu puse pieder Tilta Gedušu ciemam, bet dienvidi — Veceļu ciemam. Šie ciemi pilskalna plakumu izlietoja kā druvu. Plakums 95 m garš un 30 m plats, gareni apaļā izskatā. Tas ir gluži līdzens un tikai 7—9 m augstāks par pakāji. Kādus trīs metrus zemāk par plakuma malu tas visapkārt gar sāniem apjozts ar seklu grāvi un nelielu uzbedumu. Tuvojoties pilskalna galiem, uzbedums kļūst augstāks un tā augstums sasniedz 2 m. Galos aiz šā lielākā uzbeduma atrodas vēl otrs, kas atdalīts no tā ar grāvi. Šie zemju darbi nav visai lieli, bet labi saglabājušies un saskatāmi. Katrā galā pilskalnam biju­šas ieejas pāri grāvjiem un uzbedumiem. Tās labi apraugāmas un tika lietotas, kopjot plakumā ierīkoto lauku.

Pilskalna sāni, kas pret ziemeļrietumiem, bojāti, grābjot granti ceļam, kas gar kalna ziemeļgalu ved no Atašienes uz Daugavas pusi. Par laimi, grābums iesākts zemāk par pilskalna grāvi un saudzējis to. Šīs grants bedres tagad aizaugušas krūmiem un netiek paplašinātas. Turpretī to vietā bija sācies jauns granšu grābums pilskalna dienvidu galā no Tilta Gedušu lauku puses. Tas tāpēc, ka pilskalna īpašnieks bija pārdevis savu kalna galu pagasta sabiedrībai grants grābšanai ceļa vajadzībām.

Pilskalnu pārklāj melna un atradumiem pilna mītņu kārta (kultūrslānis). Dažādu laikmetu trauku lauskas šeit bijušas redzamas arumu vagās.

## Atsauces

## Ārējās saites

* Ģedušu pilskalns
Purva vārnkāja

**Purva vārnkāja** (*Comarum palustre*, sinonīms *Potentilla palustris*) ir vārnkāju suga, kas plaši izplatīta ziemeļu puslodē. Bieži sastopama visā Latvijas teritorijā, kur dažāda lieluma grupās aug purvainās pļavās un purvos, grāvjos, pārmitros mežos un aizaugošās ūdenstilpēs.

## Atsauces

## Ārējās saites
Atraitnes

**"Atraitnes"** () ir 2018. gada Apvienotās Karalistes un ASV *[[neo-noir]]* krimināltrillera filma, kuras režisors ir Stīvs Makvīns. Filmā galvenās lomas atveido Vaiola Deivisa, Mišela Rodrigesa, Elizabete Debiki, Sintija Erīvo, Kolins Ferels, Braiens Tairī Henrijs, Denjels Kaluja, Džeki Vīvere, Kerija Kūna, Roberts Dūvols un Liams Nīsons. Filma balstīta uz 1983. gada tāda paša nosaukuma britu televīzijas seriālu.

Filma stāsta par četrām sievietēm un atraitnēm no Čikāgas, kuras mēģina nozagt 5 miljonus dolāru no ietekmīga politiķa mājām, lai atmaksātu naudu kriminālbosam, kurš uzskata, ka viņu vīri viņam naudu nozaga.

Filmas "Atraitnes" pirmizrāde notika  Toronto Starptautiskajā kinofestivālā. Filmu izplatīja *[[20th Century Studios|20th Century Fox]]*. Filma saņēma pozitīvas kritiķu atsauksmes, slavējot režiju, montāžu, scenāriju un aktierspēli. Par lomu filmā Deivisu nominēja BAFTA kino balvai kategorijā "Labākā aktrise galvenajā lomā".

## Atsauces

## Ārējās saites
Peskovs

**Peskovs** (); sieviešu dzimtē Peskova (*Песко́ва*)) ir krievu cilmes uzvārds. Cilvēki ar šo uzvārdu:

* Dmitrijs Peskovs (*Дмитрий Сергеевич Песков*; 1967) — Krievijas amatpersona un diplomāts.
* Kirils Peskovs (*Кирилл Александрович Песков*; 1990) — Krievijas kosmonauts un lidotājs.
Frederiks Svāne

**Frederiks Svāne** (; dzimis  Lībekā) ir Vācijas starptautiskais lielmeistars šahā (2022), 45. šaha olimpiādes laureāts (2024).

## Biogrāfija
Ar šahu sācis nodarboties četru gadu vecumā. 2020. gadā uzvarējis Pasaules jauniešu tiešsaites šaha čempionātā U16 vecuma grupā. 2021. gadā Magdeburgā izcīnījis sudraba medaļu Vācijas šaha čempionātā.

2023. gadā piedalījies FIDE Pasaules kausa izcīņā pēc izslēgšanas sistēmas, kurā 2. kārtā piekāpies bulgāru lielmeistaram Ivanam Čeparinovam.

2024. gada novembrī Melnkalnes pilsētā Petrovacā izcīnījis bronzas medaļu Eiropas individuālajā šaha čempionātā.

2025. gada februārī Veikanzē (Nīderlande) izcīnījis 7. vietu *Tata Steel Challengers* šaha turnīrā. 2025. gada Rumānijas pilsētā Eforijē otro gadu pēc kārtas izcīnījis medaļu Eiropas individuālajā čempionātā šahā - šoreiz sudraba. 2025. gada maijā izcīnījis 4. vietu Vācijas šaha čempionātā. 2025. gada septembrī Samarkandā ierindojies 65. vietā "FIDE Grand Swiss" turnīrā.

Frederiks Svāne pārstāvējis Vāciju šaha olimpiādē:
* 2024. gadā Budapeštā pie rezerves galdiņa (+7, =2, -0) un individuālā vērtējumā izcīnījis zelta medaļu.

Par panākumiem turnīros FIDE 2021. gadā viņam piešķīrusi starptautiskā meistara (IM), bet 2022. gadā — starptautiskā lielmeistara (GM) nosaukumu.

## Atsauces

## Ārējās saites
Nonas Gaprindašvili balva

**Nonas Gaprindašvili balva** ir ceļošais apbalvojums, ko piešķir tās valsts šahistiem, kas šaha olimpiādē sasniedz labāko  vīriešu un sieviešu komandu summāro rezultātu.

Balva ir nosaukta šaha vēsturē piektās pasaules čempiones Nonas Gaprindašvili vārdā, FIDE to iedibināja 1997. gadā, un pirmo reizi tā tika piešķirta Krievijas vīriešu un sieviešu komandām 33. šaha olimpiādē Elistas pilsētā 1998. gadā.

## Balvas ieguvēji

## Balvas nedienas
2008. gadā pēc tam, kad Ukrainas šahisti izcīnīja balvu, tā tika sabojāta transportēšanas laikā uz Ukrainu. Atjaunota 2009. gadā pēc tāda paša dizaina.

2022. gadā balvu ieguva Indijas šahisti. 2024. gadā to atkārtoti izcīnīja Indijas vīriešu un sieviešu komanda, bet apbalvošanā saņēma tikai balvas kopiju, jo balva Indijā olimpiāžu starplaikā bija pazudusi.

## Atsauces
Hiroki Ito

**Hiroki Ito** (, dzimis ) ir japāņu futbolists, kurš spēlē aizsarga pozīcijā un pārstāv Japānas futbola izlasi. Kopš 2024. gada Ito spēlē Vācijas Bundeslīgas komandā Minhenes "Bayern".

Iepriekš spēlējis Japānas komandās *[[Júbilo Iwata]]* un *[[Nagoya Grampus]]*, kā arī Vācijas komandā *[[VfB Stuttgart]]*.

Japānas futbola izlases rindās debitējis 2022. gadā. Pārstāvējis izlasi 2022. gada FIFA Pasaules kausā, kā arī 2023. gada Āzijas kausā.
## Sasniegumi
**Bayern München**

* Vācijas Bundeslīga: 2024–25
## Atsauces

## Ārējās saites
Matiss Tels

**Matiss Anrī Tels** (, dzimis ) ir franču futbolists, kurš spēlē uzbrucēja pozīcijā. Kopš 2025. gada Tels spēlē Anglijas Premjerlīgas komandā *[[Tottenham Hotspur F.C.|Tottenham Hotspur]].*

Iepriekš pārstāvējis Francijas komandu *[[Stade Rennais F.C.|Rennes]]*. Ar Minhenes "Bayern" uzvarējis Vācijas Bundeslīgas 2022—2023. gada sezonā.

## Sasniegumi
**Bayern Munich**

* Vācijas Bundeslīga: 2022—23,

## Atsauces

## Ārējās saites
Rāmī Bensebaīni

**Amīrs Selmans Rāmī Bensebaīni** (, dzimis ) ir Alžīrijas futbolists, kurš spēlē aizsarga pozīcijā un pārstāv Alžīrijas futbola izlasi. Kopš 2023. gada Bensebaīni spēlē Vācijas Bundeslīgas komandā Dortmundes "Borussia".

Iepriekš spēlējis Alžīrijas komandā *[[Paradou AC]]*, Beļģijas komandā *[[Lierse S.K.|Lierse]]*, Francijas komandās *[[Montpellier HSC|Montpellier]]* un *[[Stade Rennais F.C.|Rennes]]*, kā arī Vācijas komandā Menhengladbahas "Borussia".

Alžīrijas futbola izlases rindās debitējis 2017. gadā. Ar izlasi uzvarējis 2019. gada Āfrikas Nāciju kausā.

## Sasniegumi
**Rennes**

* Francijas kauss: 2018—19

**Alžīrija**

* Āfrikas Nāciju kauss: 2019

## Ārējās saites
Fēlikss Nmeča

**Fēlikss Kalu Nmeča** (, dzimis ) ir Vācijas futbolists, kurš spēlē pussarga pozīcijā un pārstāv Vācijas futbola izlasi. Kopš 2023. gada Nmeča spēlē Vācijas Bundeslīgas komandā Dortmundes "Borussia".

Viņa vecākais brālis Lūkass Nmeča arī ir profesionāls futbolists, pārstāvējis Vācijas futbola izlasi.

Iepriekš pārstāvējis Anglijas komandu *[[Manchester City F.C.|Manchester City]]* un Vācijas komandu *[[VfL Wolfsburg]]*.

Vācijas futbola izlases rindās debitējis 2023. gadā.

## Ārējās saites
Tonijs Šalhūbs

**Entonijs Marks Šalhūbs** (; dzimis ) ir amerikāņu aktieris. Atpazīstamību ieguva ar lomu situāciju komēdijas seriālā *[[Wings (seriāls)|Wings]]* (1991—1997). Vēlāk atveidojis Adriana Monka lomu *[[USA Network]]* detektīvseriālā "Monks" (2002—2009), par ko ieguvis trīs ''Primetime Emmy'' balvas. Šo balvu saņēmis arī par otrā plāna lomu *[[Amazon]]* seriālā "Brīnišķīgā Meizelas kundze" (*The Marvelous Mrs. Maisel*).

Šalhūbam ir arī veiksmīga kino karjera, viņš atveidojis lomas tādās filmās kā *[[Quick Change]]* (1990), "Bārtons Finks" (1991), *[[Big Night]]* (1996), "Vīri melnā" (1997), "Gataka" (*Gattaca*, 1997), "Paulija" (*Paulie*, 1998), "Aplenkumā" (*The Siege*, 1998), "Galaktikas meklējumos" (1999), "Spiegu bērni", *[[Thirteen Ghosts]]* un "Cilvēks, kura nebija" (visas 2001), kā arī "1408" (2007). Kā balss aktieris piedalījies filmu ciklā "Vāģi", filmās "Bruņurupuči nindzjas" (2014) un "Bruņurupuči nindzjas 2" (2016). Par lomām Brodvejā saņēmis ''Tony'' balvu kā labākais aktieris mūziklā.

## Atsauces

## Ārējās saites